Que siguin un i no dos - Diari de Girona
Que siguin un i no dos
«Demà Girona obrirà una etapa històrica en el govern municipal»
DAVID CÉSPEDES Demà Girona obrirà una etapa històrica en el govern municipal. Per primer cop la ciutat tindrà un alcalde de CiU i es deixarà enrere un període de govern del PSC, primer en solitari i posteriorment amb un pacte amb ERC i ICV. Una de les primeres coses que hauria de tenir en compte el nou alcalde, Carles Puigdemont, és que la ciutadania vol un govern únic. Durant els darrers vuit anys pràcticament tothom tenia la sensació que la ciutat estava governada per tres partits. Hi havia una alcaldessa però la gestió municipal la feien tres partits i, és clar, així no podia anar bé. PSC estirava la corda per un costat i es trobava amb el contrapès d'ERC i ICV. Ara, Puigdemont ha de vigilar que no passi el mateix entre CDC i UDC. Els ciutadans no ho acceptarien. També s'haurà d'escoltar més la gent. Un altre dels retrets que es podria fer al tripartit és que no escoltava. Molt de procés participatiu -el de la Devesa n'és un exemple- però a l'hora de la veritat res de res. Doncs això, que escoltin i com els tres mosqueters, però en aquest cas dos, que vagin tots a una. Que siguin un i no dos.